36.21 REGOLAMENTI DWAR IL-PREVENZJONI TAL-MARD TA’ L-ILSIEN U TAD-DWIEFER L-AVVIŻ LEGALI 83 ta’ l-1967, kif emendat bl-Avviżi Legali 22 ta’ l-1968 u 150 ta’ l-1976. L-AVVIŻ LEGALI 83 ta’ l-1967, kif emendat bl-Avviżi Legali 22 ta’ l-1968 u 150 ta’ l-1976. 1. It-titolu ta’ dawn ir-Regolamenti hu Regolamenti dwar il-Prevenzjoni tal-Mard ta’ l-Ilsien u tad-Dwiefer. 2. Ordni għal esportazzjoni mill-ġdid. Il-Ministru responsabbli għall-Agrikoltura jista’ jordnali kull laħam, prodotti tal-laħam, fdal ta’ annimal jew partijiet minn annimal i mportati f’dawn il-Gżejjer jiġu esportati mill-ġdid f’dak iż-żmien li jista’ jidhirlu xieraq, meta jkun sodisfatt li fil-pajjiż ta’ orġini ta’ dak il-laħam, prodotti tal-laħam, fdal ta’ annimal jew partijiet minn annimal i kun hemm jew kien hemm f’xi żmien matul il-perijodu ta’ tliet xhur minnufih qabel il-ġurnata ta’ importazzjoni f’dawn il-Gżejjer każ ta’ marda ta’ l-ilsien u tad-dwiefer. 3. Distruzzjoni ta’ laħam. Meta importatur jonqos milli jobdi ordni bħal dak fiż-żmien preskritt kif intqal qabel, il-Ministru responsabbli għall-Agrikoltura jista’ jordna li l-laħam, prodotti tal-laħam, fdal ta’ annimal jew partijiet minn annimal li dwarhom ikun sar dak l-ordni jiġu distrutti, spejjeż ta’ l-importatur. 4. Projbizzjoni ta’ żbarkar ta’ swill. Miżjud: A.L.22 ta’ l-1968. Sostitwit: A.L.150 ta’ l-1976. Ebda swillma għandu jiġi żbarkat minn xi bastiment, yacht, inġenji tal-baħar ta’ divertiment, dgħajsa jew xi biċċa ta l-baħar simili jew minn xi inġenji ta’ l-ajru li jkunu mingħajr l-approvazzjoni bil-quddiem tad-Direttur ta’ l-Agrikoltura u taħt dawk il-kundizzjonijiet li l-imsemmi Direttur jidhirlu xieraq li jimponi.